ועדת הכלכלה, כנסת 24, פרוטוקול מספר 186, 2022-02-20 12:20

מיכאל ביטון: שלום.

מיכאל ביטון: אנחנו פותחים את הישיבה.

מיכאל ביטון: על סדר היום הצעת תקנות רישוי שירותים ומקצועות בענף הרכב (מוסכים), התשפ"ב-2021.

מיכאל ביטון: נתחיל בהצגת עיקרי התקנות על ידי משרד התחבורה, לאחר מכן דיון כללי, הערות כלליות ומשם, בהתאם לקצב, נעבור להקראת הנוסח.

חוה ראובני: שלום רב.

חוה ראובני: התקנות האלה מסדירות את התקנות הנדרשות לענף המוסכים.

חוה ראובני: מקבץ מסוים מהן, אותן תקנות שהחוק קובע לגביהן שהן טעונות אישור ועדת הכלכלה.

חוה ראובני: במקביל הוכן סט נוסף של ענייני מוסכים, תקנות שאינן טעונות אישור ועדת הכלכלה לפי החוק המסמיך או לפי חוק אחר כמו אגרות או עבירות פליליות.

חוה ראובני: כל תקנה כאן היא בעניין אחר כאשר החוק אומר "השר באישור הוועדה".

חוה ראובני: יש כאן תנאים למוסך נייד, יש את הוראות השילוט, דיווח על ליקויים, כללי אתיקה, ניגודי עניינים, תוקף הרישיון, ההסמכה לשנות את תוקף הרישיון.

חוה ראובני: הכול כפי שנקבע בחוק.

חוה ראובני: תקנות אלה הופצו לגורמי המקצוע - עוד לפני שהיה עידן הערות הציבור - דרך אתר התזכירים ב-2016, מיד אחרי שהחוק נחקק.

חוה ראובני: כיוון שהתקנות לא הושלמו ועברו שנים, ביוני 2020 – כיוון שגם עברו הרבה מאוד שינויים לעומת הנוסח המקורי – פרסמנו אותן פעם נוספת להערות ציבור.

חוה ראובני: קיבלנו תגובות, קיבלנו התייחסויות, שקלנו את התגובות וההתייחסויות, עשינו מספר שינויים, השבנו לגורמים המעירים, הנחנו אותן על שולחן הוועדה גם בכנסת הקודמת אבל לא הספיקו להעלות אותן לדיון.

חוה ראובני: היום אנחנו מניחים אותן שוב.

חוה ראובני: אישור התקנות האלה יחד הסט השני שאיננו מצריך אישור ועדה נדרש כדי שיהיה אפשר לבטל את צו הפיקוח על מצרכים ושירותים בעניין מוסכים.

מיכאל ביטון: זה חלק מהתקנות שביקשנו מכם להאיץ ולהביא.

חוה ראובני: אכן.

חוה ראובני: כבר באותו דיון הן היו כאן והוגשו בכנסת הזאת בדצמבר.

מיכאל ביטון: לפני שמתחילים להקריא את התקנות, יש הערות של גופים אחרים?

מיכאל ביטון: הערות כלליות.

רונן לוי: איגוד המוסכים.

מיכאל ביטון: אם יש לך משהו כללי, לפני שמתחילים בהקראה.

מיכאל ביטון: ניתן לכם להעיר ספציפית לסעיפים.

רונן לוי: כן.

רונן לוי: את תקנות רישוי מוסכים שהן כאן בהגדרות, אנחנו רוצים להמשיך לשבת ולמצות את הדברים.

רונן לוי: דיברתי בחוץ עם לנה.

רונן לוי: זה משהו ענק.

רונן לוי: היו שנתיים קורונה וכמובן לא הצלחנו להכשיר את כל המוסכים לאוטו-טק, את כל המוסכים הקיימים, ואפילו עוד לא התחלנו את ענף הרכב הכבד בגלל שהיו בעיות של אישור של תכניות הלימודים.

רונן לוי: אנחנו רוצים לשבת יחד – שלא תעלו את זה כאן ולא תאשרו את זה כאן – ולסגור את כל הפינות הקטנות האלה כי יש המון סוגיות.

רונן לוי: בתקנות האלה יש פחות דברים.

רונן לוי: לרוב אנחנו מסכימים.

רונן לוי: היו הרבה שינויים.

מירב תורג'מן: אתה דיברת על תקנות שלא מגיעות לאישור הוועדה?

רונן לוי: נכון.

חוה ראובני: אבל הן מופיעות כאן בהגדרות.

חוה ראובני: כלומר, התקנות הללו מפנות אליהן.

חוה ראובני: הן עדיין לא עברו.

רונן לוי: מה שענק ובעצם ישפיע על כל הענף, על הענף הקיים ועל העתיד שלנו, זה מה שנקרא כאן תקנות רישוי מוסכים.

רונן לוי: אלה המון תקנות עם המון שינויים כי אנחנו מדברים על שינויים בתעודות הסמכה, מי זכאי ומי רשאי.

רונן לוי: יש דברים שהיינו צריכים לעשות ולא קרו בגלל שמשרד העבודה עוד לא הוציא תכניות לימודים למקצועות חדשים.

רונן לוי: אנחנו צריכים להבהיר את העניינים.

רונן לוי: יש לנו 5,500 עסקים שאנחנו רוצים להקל עליהם.

רונן לוי: אנחנו גם לא רוצים להכביד על הציבור.

רונן לוי: לכן אנחנו צריכים את הזמן.

רונן לוי: אלה דברים הגיוניים.

רונן לוי: אם במשרד העבודה אין הכשרות, אי אפשר לעשות את השינוי שהצו רוצה להחיל אותו.

רונן לוי: יש לנו הסכמות עקרוניות אבל אין לנו הסכמות עקרוניות לגבי חלק מהדברים.

רונן לוי: עוד לא סיימנו הכול ולכן אנחנו רוצים את הזמן.

מיכאל ביטון: אתה מדבר על תקנות שבכלל לא אמורות להגיע לאישור הוועדה.

רונן לוי: נכון, אבל כאן אתה כאילו מאשר אותן מראש.

חוה ראובני: לא מאשרים כאן כלום.

רונן לוי: אם הבנתי נכון.

מירב תורג'מן: גם סעיף התחילה שהייתה תלויה באותן תקנות שאתה מדבר עליהן, אנחנו ביקשנו להפריד ואתה יכול לראות את זה בנוסח המתוקן.

רונן לוי: לא הבנתי.

מירב תורג'מן: בסעיף התחילה של התקנות שמונחות כרגע לאישור הוועדה, סעיף התחילה שהתנה את התחילה של התקנות האלה בתקנות האחרות שאתה מדבר עליהן שאינן באישור הוועדה, אנחנו ביקשנו להפריד.

רונן לוי: קבעתם 90 ימים.

מירב תורג'מן: כן.

מירב תורג'מן: מוצעת כאן תחילה נדחית שאינה תלויה בתקנות המוסכים.

אינגריד הר אבן: לא, זה לא עניין של מועד התחילה אלא של התכנים כי התקנות האלה מפנות לתקנות השניות.

חוה ראובני: לא בתוכן שלהן.

חוה ראובני: יש כאן הגדרה שמפנים אליה וכל יתר הדברים הם עניינים נפרדים.

אינגריד הר אבן: לא.

אינגריד הר אבן: גם בסעיף 4 אתם מפנים לתקנות הרישוי כי אתם מדברים על סימול 187 ו-188.

אינגריד הר אבן: זה מהתקנות השניות.

חוה ראובני: כאן זה עיקרון לגבי מוסכים מן הסוג הזה.

חוה ראובני: מה שיש שם, אלה התנאים לקבלת רישיון לאותו סוג.

חוה ראובני: אין תלות בתוכן.

חוה ראובני: התקנות שם הן תקנות שכמו אלה פורסמו להערות ציבור ביוני 2020.

חוה ראובני: הערתם הערות וקיבלתם תשובות להערות.

חוה ראובני: אם היה עוד על מה לדבר, אני לא מבינה למה אנחנו נמצאים בפברואר 2022 ואומרים לנו שצריך לדבר וכל זה תלוי בתוקף של חקיקה.

חוה ראובני: אם אני לא מסיימת את התקנות שם, אני לא יכולה לבטל צו פיקוח כשיש סעיף בפקודה שמגביל אותי שעכשיו הוארך רק עד יולי.

רונן לוי: אם ייקחו לך את רישיון עורך הדין עכשיו - - -

חוה ראובני: איפה הייתם שנה וחצי?

רונן לוי: אבל אי אפשר לקחת רישיון.

אינגריד הר אבן: למה אתם עושים את אלה לפני התקנות השניות כאשר התקנות השניות הן הבסיס לאלה?

אינגריד הר אבן: הן ביחד.

רונן לוי: אין עכשיו תוכנית לימודים ולוקחים לבן אדם רישיון הפעלת מוסך.

רונן לוי: למשל משאיות.

רונן לוי: יש לי מוסך משאיות 30 שנים על רישיון מסוים ועכשיו צריך לעשות שינוי בתכניות הלימודים וזה לא קרה.

רונן לוי: אי אפשר לקחת רישיון מאנשים.

רונן לוי: לא ביקשנו משהו.

חוה ראובני: אם יש לכם הערות והתשובות שנתנו לכם לפני שנה וחצי לא היו מקובלות - - -

רונן לוי: אני מייצג אנשים שאלה החיים שלהם.

חוה ראובני: הייתה לכם שנה וחצי.

חוה ראובני: איפה הייתם שנה וחצי?

רונן לוי: הייתי שם.

רונן לוי: תסתכלי.

רונן לוי: כתבתי לך באוגוסט.

חוה ראובני: באוגוסט 2020.

חוה ראובני: את לא צריכה לכעוס עלי.

חוה ראובני: זה לא פוגע בי.

חוה ראובני: אין לי מוסך משאיות.

מיכאל ביטון: תפסיקו את הפינג פונג הזה.

מיכאל ביטון: אני רוצה לקוות שיש לכם דרכי עבודה סדורים ושיטתיים בהם אתם מקדמים מדיניות ביחד ומקשיבים לאיגוד המוסכים בדאגות שלו ובנושאים שכואבים לו.

מיכאל ביטון: לא יכול להיות שתבואו לוועדה ומישהו יגיד שהיה לכם זמן לפנות ולא פניתם.

מיכאל ביטון: הדיאלוג ביניכם צריך להיות הרבה יותר אפקטיבי וקודם לדיון.

מיכאל ביטון: אל תעשו את הדיון על בעיה כאן.

מיכאל ביטון: תביאו בעיה שלא פתרתם ביניכם.

מיכאל ביטון: אם לא דנתם ביניכם לפני שבאתם לכאן, במיוחד אם החוק באופן ישיר משפיע עליכם, משהו לא תקין.

רונן לוי: אנחנו כל שבוע מדברים.

מיכאל ביטון: עם מי אתה מדבר כל שבוע.

רונן לוי: עם מנהלת אגף הרכב.

רונן לוי: אני לא מדבר עם חוה.

מיכאל ביטון: אבל חוה כותבת את החוקים של משרד התחבורה.

רונן לוי: בסדר.

רונן לוי: אנחנו מדברים על זה וגם שלחנו את ההערות.

מיכאל ביטון: ההערה הכללית נרשמה ועכשיו אנחנו עוברים להקראה.

מיכאל ביטון: תקריאו עד סעיף 5, כולל.

חוה ראובני: תקנות רישוי שירותים ומקצועות בענף הרכב (מוסכים), התשפ"ב-2022 בתוקף סמכותי לפי סעיפים 7(ג), 9, 13(ב, 130(ב), 135(ב), 142, 238(א() ו-239 לחוק רישוי שירותים ומקצועות בענף הרכב, התשע"ו-2016 (להלן – החוק), בהתייעצות עם המועצה המייעצת לעניין מנהלים מקצועיים של מוסכים לעניין תקנות 7 ו-8, בהסכמת שר האוצר לעניין תקנה 9, ובאישור ועדת הכלכלה של הכנסת, אני מתקינה תקנות אלה:

חוה ראובני: בתקנות אלה -

חוה ראובני: "תקנות רישוי מוסכים" - תקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות), התשפ"ב-2022.

חוה ראובני: למונחים בתקנות אלה שלא הוגדרו בחוק תהיה המשמעות שיש להם בפקודת התעבורה או בתקנות התעבורה.

חוה ראובני: בעל רישיון להפעלת מוסך נייד רשאי לתת שירותים אלה בלבד, לפי סוגי הרכב המפורטים להלן:

יותר מאלה: מערכת ההצתה.

יותר מאלה: מערכת הקירור.

יותר מאלה: חילוץ רכב עד להגעתו למוסך.

יותר מאלה: לרכב מסוג טרקטור או מכונה ניידת – כל השירותים כאמור סעיף 135(ב) לחוק.

יותר מאלה: תקופת תוקפו של רישיון להפעלת מוסך המנהל רשאי ליתן רישיון להפעלת מוסך שתקופת תוקפו קצרה משש שנים או לחדש רישיון להפעלת מוסך כאמור, אם הרישיון האמור ניתן או חודש לאחר יום 1 בינואר.

יותר מאלה: תקופת תוקפו של רישיון כאמור תסתיים ביום 31 בדצמבר של השנה השישית שלאחר השנה שבה ניתן או חודש, לפי העניין.

יותר מאלה: המנהל, בהחלטה מנומקת בכתב, רשאי ליתן פטור מהתנאים לקבלת רישיון להפעלת מוסך שנקבעו לפי סעיף 127(2) עד (4) לחוק, לבעל רישיון יבואן מסחרי המבקש לקבל רישיון מהסוגים המפורטים להלן:

יותר מאלה: רישיון להפעלת מוסך לרישום ורישוי שלש רכב חדש (סימול 188), כמשמעותו בתוספת האמורה בפסקה (1).

יותר מאלה: גודל השלט שיציב בעל רישיון להפעלת מוסך במוסך כאמור בסעיף 130 לחוק לא יפחת מהמפורט להלן: אורך 50 ס"מ ורוחב 70 ס"מ.

יותר מאלה: בעל רישיון להפעלת מוסך מומחה יציב במוסך שלט שצורתו תהיה כאמור בתוספת הראשונה.

יותר מאלה: גודל השלט האמור וגודל האותיות שיופיעו עליו, יהיו כמפורט בתקנות משנה (א) ו-(ב).

מיכאל ביטון: תודה רבה.

מיכאל ביטון: הערות לסעיפים שהוקראו.

מיכאל ביטון: היועצת המשפטית של הוועדה ואחר כך גופים אחרים.

מירב תורג'מן: אולי קודם חוה תסביר את התקנות.

מיכאל ביטון: תגידי משהו כללי על חמשת הסעיפים הללו.

חוה ראובני: תקנה 2 מסדירה מוסך נייד.

חוה ראובני: החוק קובע שמוסך נייד יכול להיות לשלוש מטרות:

חוה ראובני: או ענייני חירום מיידיים או לטיפול שוטף במכונות ניידות וטרקטורים שהם רכבים כבדים מאוד ויש קושי – והרבה פעמים אפילו לא אפשרי – להביא אותם למוסך.

חוה ראובני: שלישית, טיפול בצמיגים לציי רכב בשטח סגור של המקום בו הם מטופלים ולא בשולי הדרך.

חוה ראובני: כפי שנדרש בחוק אנחנו מגדירים כאן מה כולל כל אחד מהסעיפים האלה, את התנאים לשירותי תחזוקה של צמיגים, המקום והשעות כדי שלא יהוו מפגע.

מירב תורג'מן: לגבי תקנת משנה (א), למעשה הוא צריך לתת תיקוני חירום של אחד או יותר מאלה?

מירב תורג'מן: מספיק שהוא ייתן שירות רק לגבי אחת מהפסקאות?

לנה גרשקוביץ: אלה השירותים שהוא יכול לתת.

חוה ראובני: זאת הסמכות שלו אבל אנחנו נותנים רישיון לחבילה וזה מה שנובע מתקנת משנה (ב).

מירב תורג'מן: אם כך, מה שאני שואלת, ולדעתי שאלתי את זה בשיח לפני הדיון, זה האם הוא חייב לתת שירות לכל אחת מהמערכות המפורטות בפסקת משנה (א), כדי לקבל את הרישיון.

חוה ראובני: הוא צריך להיות כשיר לתת את השירותים.

מירב תורג'מן: הוא כשיר לתת את כולם אבל הוא מחויב לתת בפועל את ארבעת הנושאים האלה.

חוה ראובני: לפי מה שהמקרה דורש.

חוה ראובני: הרישיון שלו מותנה ביכולת.

מירב תורג'מן: בתנאי הרישיון הוא יהיה מחויב להוכיח שהוא יכול לתת את השירות בארבעת הנושאים האלה.

חוה ראובני: כן.

לנה גרשקוביץ: נכון.

לנה גרשקוביץ: יש דרישות שקבועות לצורך מוסך נייד.

לנה גרשקוביץ: אלה הפעולות שהוא יכול לתת בהן שירות.

לנה גרשקוביץ: הוא לא יכול לתת שירות בפעולות אחרות.

אורי מקלב: מה ההיגיון בכך ששירות הצמיגים הוא עד שעה 17:00?

חוה ראובני: להיפך.

חוה ראובני: זה מ-17:00 עד 7:00 בבוקר.

חוה ראובני: בשעות הלילה.

אורי מקלב: מדובר על שירותי תחזוקה לצמיגים ברכב.

אורי מקלב: אני מביא כדוגמה את חברי הכנסת.

אורי מקלב: באים לכאן ובודקים את הצמיגים ואם צריך, מחליפים במקום.

חוה ראובני: כאן לא מדובר על החלפה של פנצ'ר או משהו כזה.

אורי מקלב: לא פנצ'ר.

אורי מקלב: תקינות של צמיג.

חוה ראובני: טיפול בצי רכב.

אורי מקלב: כן.

אורי מקלב: צי רכב.

חוה ראובני: מטעמי בטיחות תחמנו את זה אל מחוץ למה שנקרא שעות העבודה הסטנדרטיות.

חוה ראובני: החניה של המקום הזה הופכת להיות סוג של מוסך.

חוה ראובני: יש שם שטח עבודה, יש שם ציוד עבודה, יש שם אנשים שמסתובבים, מפרקים צמיגים, מרכיבים צמיגים, מרימים את המכונית על ג'ק.

אורי מקלב: צריך לומר בתקנה ובתנאי שיש מקום כך וכך.

חוה ראובני: דרשנו שזה יהיה בשטח סגור שאחזקת אותו מפעל ובשעות שהן מחוץ לשעות העבודה המקובלות.

אורי מקלב: בסדר אבל מה הועילו חכמים בתקנתם?

אורי מקלב: אתם רוצים לתת את השירות בזמן שהעובדים נמצאים באותו מקום שנמצא בו צי הרכב.

אורי מקלב: ההיגיון אומר בדיוק הפוך.

אורי מקלב: למה עושים את זה?

אורי מקלב: אני מכיר את זה רק מהפרקטיקה שעכשיו נודע לי שנעשית כאן.

חוה ראובני: ציי רכב זה לאו דווקא רכבי ליסינג שיש במקום עבודה.

חוה ראובני: זה יכול להיות גם החניון של מפעל שיש לו כמה עשרות משאיות כבדות.

חוה ראובני: על זה אנחנו מדברים.

חוה ראובני: יבואו אליהם.

חוה ראובני: זה עניין של בטיחות.

אורי מקלב: יש איסור להסתובב במפעל אחרי שעה 17:00?

חוה ראובני: זה נועד להפחית.

מיכאל ביטון: אם מבחינת

מיכאל ביטון: כם זה לא דרמטי, תגמישו את השעות.

לנה גרשקוביץ: מצד אחד אנחנו לא רוצים לפגוע בפעילות התקינה של הפנצ'ריות.

אורי מקלב: משאיות לא נמצאות בחניון משעה 7:00 עד 17:00, אם מדובר על צי משאיות.

אורי מקלב: לא בזה מדובר.

אורי מקלב: אני לא רואה את הפרקטיקה שמתכתבת עם מה שקורה בשטח.

אורי מקלב: אם יש צי מכוניות, אז הפוך.

אורי מקלב: למדתי את זה כשראיתי מה קורה כאן, בכנסת.

אורי מקלב: אני לא הייתי לזה.

אורי מקלב: הוא בא, עובר ובודק את הצמיגים.

לנה גרשקוביץ: צריך לקחת בחשבון שהיום יש מוסכים שהם מוסכים עובדים מ-8:00 עד 16:00 ואנחנו לא רוצים לפגוע באפשרות של אנשים להגיע לאותם מוסכים ואנחנו כן רוצים שהמוסכים ימשיכו לעבוד.

מיכאל ביטון: אם הם ייצרו לעצמם אלטרנטיבה במקום העבודה מבחינת יעילות ונוחות?

מיכאל ביטון: בכל מקרה הם יימנעו מללכת למוסכים.

אורי מקלב: דרך אגב, הפנצ'ריות עובדות עד שעה הרבה יותר מאוחרת משעה 16:00 או 17:00.

אורי מקלב: אתם רוצים למנוע תחרות?

מירב תורג'מן: מה הרציונל בקביעת הסעיף הזה?

מירב תורג'מן: האם הרציונל של קביעת השעות היא כדי לא לפגוע במוסכים הפתוחים הקיימים או כדי לתת את השירות במקום העבודה הסגור?

לנה גרשקוביץ: אנחנו רוצים שלא יינתן שירות באמצע הדרך.

אורי מקלב: אבל זה מקום סגור.

מירב תורג'מן: שטח סגור שבאחזקת אותו המפעל.

מירב תורג'מן: זאת לא דרך.

לנה גרשקוביץ: לכן תחמנו את זה גם בשעות.

מירב תורג'מן: מה זה משנה אם אותו עובד בשעה 16:45 צריך לטפל באותו גלגל לבין זה שהוא עושה את זה אחרי 17:00?

מירב תורג'מן: אני מנסה להבין את ההצדקה.

רונן לוי: זו הייתה הפשרה.

לנה גרשקוביץ: לפי מה שאני מבינה אנחנו מדברים כאן על ציי רכב, על ליסינג, אבל לדעתי ההגדרה של מפעל לא עונה על זה.

לנה גרשקוביץ: אנחנו תחמנו את זה.

אורי מקלב: אולי נבין מה זאת הגדרה 579.

רונן לוי: אני יכול להסביר היסטורית.

מיכאל ביטון: גם אמרת שזאת פשרה.

מיכאל ביטון: תגיד מה הפשרה.

רונן לוי: זה נכנס במהלך חקיקה דרך איזושהי חברה.

רונן לוי: זה היה מחטף, המוסך לעניין של הצמיגים.

רונן לוי: הייתה התרעמות מאוד מאוד גדולה של הצמיגיות בישראל על כך שהן צריכות לשלם ארנונה ויש להן מקומות נייחים ואז פתאום בא יבואן צמיגים שהביא לכאן ניידת ורוצה להשתלט על השוק.

רונן לוי: להרים ניידת כזאת זה גם יקר וגם לא שוויוני.

רונן לוי: הייתה התרעמות ובסופו של דבר עם חבר הכנסת איתן כבל נעשו כאן המון דיונים ובסוף הייתה איזושהי פשרה ואנחנו נאלצנו לבלוע אותה מבחינת מי שמייצג את ענף הצמיגים.

אורי מקלב: שעה 17:00 זה לא רלוונטי.

אורי מקלב: אנחנו הרי רוצים לחסוך.

אורי מקלב: מפעל היי-טק שנמצא במרכז, יש לו צי רכב ויש לו אחראי שמטפל בו.

רונן לוי: זה לא כל כך פשוט.

רונן לוי: צמיג של משאית עלול להתפוצץ וכבר ראינו מקרים כאלה.

אורי מקלב: אחרי שעה 17:00 הוא לא יתפוצץ?

רונן לוי: לכן עדיף לעשות את זה במקום פתוח.

אורי מקלב: אבל המשאיות עמדות בין 7:00 ל-17:00 במפעל?

חוה ראובני: אתה מדבר על פשרה.

רונן לוי: אני מדבר על פשרה שנעשתה אחר כך במשרד התחבורה יחד עם כל הגופים.

רונן לוי: מדובר כאן על יבואני צמיגים, הרבה יבואני צמיגים, מדובר כאן על מעל 750 פנצ'ריות שמשלמות ארנונה ועובדות ומפרנסות משפחות.

מיכאל ביטון: חשוב לכם שהסעיף זזה יישאר כאן?

רונן לוי: כן.

רונן לוי: אנחנו רצינו שלא יהיה.

מיכאל ביטון: הסעיף הזה כפי שהוא הוא בסדר?

מיכאל ביטון: אתם רוצים את הניסוח הזה?

חוה ראובני: זאת שאלה יותר מקצועית מאשר משפטית.

אורי מקלב: בשביל התחרות, בשביל יבואני הצמיגים, כל המשק פתוח לתחרות.

אינגריד הר אבן: אני היועצת המשפטית של איגוד המוסכים.

אינגריד הר אבן: תחילה רצינו להתייחס לפירוט הפעולות הללו, "תיקוני חירום של אחד או יותר מאלה".

אינגריד הר אבן: זה צריך להיות כפוף להוראות יצרן.

אינגריד הר אבן: צריך לציין את זה במפורש כפי שנושא הוראות היצרן מצוין בסעיפי חוק אחרים.

חוה ראובני: החוק אומר את זה במפורש.

חוה ראובני: זה כתוב בחוק.

חוה ראובני: אני לא צריכה להגיד את זה שוב בתקנות.

אינגריד הר אבן: אני חושבת שזה צריך להיות גם כאן.

אינגריד הר אבן: אנחנו לא רוצים שתהיה כאן אקס טריטוריה של מוסכים ניידים שעושים ככל העולה על רוחם ותהיה כאן הפקרות.

אינגריד הר אבן: אנחנו היינו רוצים להוסיף שהכול בכפוף להוראות היצרן.

מיכאל ביטון: יש בעיה להוסיף את ההערה הזאת?

חוה ראובני: אין שום צורך בזה.

חוה ראובני: סעיף 135 לחוק אומר שעל מוסך נייד, על בעל רישיון להפעלת מוסך נייד, יחולו הוראות לפי סעיפים.

חוה ראובני: יש שלושה סעיפים ואחד מהם הוא 139 כאשר סעיף 139 אומר: בעל רישיון להפעלת מוסך יפעלו בהתאם להוראות יצרן.

חוה ראובני: החוק לא חזק יותר אם כותבים אותו פעמיים.

חוה ראובני: הוא מחייב גם אם הוא כתוב רק פעם אחת.

מיכאל ביטון: בסדר.

מיכאל ביטון: מה עוד?

רונן לוי: לגבי העניין של הצמיגים, זאת הייתה הפשרה.

מיכאל ביטון: משרד התחבורה, בנושא הזה אתם רוצים לשמור על הנוסח כפי שהוא?

אורי מקלב: האם הפשרה היא גם על השעות?

רונן לוי: הייתה פשרה.

רונן לוי: הייתה הצעה של אבנר פלור.

מיכאל ביטון: הערות נוספות עד סעיף 5, כולל.

אורי מקלב: שאלה.

אורי מקלב: האם מוסכים של חברות אוטובוסים, למשל אגד, יש להן מוסך שלהן, האם גם זה נקרא מוסך נייד?

חוה ראובני: לא.

אורי מקלב: מגיע רכב מוסך, רכב שבנוי למכונאות, והוא מתקן בתחנה את האוטובוס של אגד.

חוה ראובני: גם זה מוסך נייד.

לנה גרשקוביץ: זה מה שניסיתי להסביר.

לנה גרשקוביץ: יש הבדל בין שלוחו של מוסך, מה שהעברנו בוועדה הקודמת, שזה מוסך קיים ששולח את ניידת השירות שלו לתקן רכב.

אורי מקלב: של המוסך עצמו.

לנה גרשקוביץ: כן.

לנה גרשקוביץ: של המוסך עצמו.

לנה גרשקוביץ: מוסך נייד הוא רכב בפני עצמו.

אורי מקלב: חברה למוסך נייד.

אורי מקלב: החברה עצמה שמחזיקה ומטפלת בצי האוטובוסים שלה, יש לה רכב מוסך.

רונן לוי: יש להם מוסכים נייחים.

אורי מקלב: הוא צריך להגיש בקשה?

אורי מקלב: הוא לא לוקח שירותים מחברה אחרת אלא הוא בעצמו עושה את זה.

לנה גרשקוביץ: כדי להיות מוסך נייד, צריך לעמוד בדרישות שקבועות בחוק לצורך מוסך נייד ואז הוא מקבל רישיון למוסך נייד.

אורי מקלב: הוא צריך להוציא רישיון מיוחד כדי לתקן את הרכב שלו.

אורי מקלב: לדוגמה, לאגד יש מוסכים שלה ויש לה רכב שבא לחלץ מכונית ולטפל בה בשטח.

רונן לוי: ניידות שירות.

חוה ראובני: יש כאן ערבוב בין כמה דברים.

חוה ראובני: יש שלוחות של מוסך ואלה התקנות שאושרו לפני כמה שבועות.

חוה ראובני: יש מוסך נייד שהוא מוסך עצמאי ויש גרר, רכב חילוץ.

אורי מקלב: הוא לא גרר.

אורי מקלב: הוא מטפל.

חוה ראובני: גם כשאגד רוצה מוסך כדי לטפל באוטובוסים שלה, בין אם זה מוסך שממוקם פיזית במקום ובין אם הוא נייד, היא צריכה רישיון.

חוה ראובני: גם אם היא חברה גדולה עם הרבה רכבים, עדיין היא איננה פטורה מרישיון.

מיכאל ביטון: תודה על ההבהרה.

מיכאל ביטון: נמרוד הגלילי, הארגון להשכרת רכב וליסינג.

נמרוד הגלילי: שלום.

נמרוד הגלילי: צוהריים טובים.

נמרוד הגלילי: רק לוודא.

נמרוד הגלילי: בתקנות רישוי שירותים ומקצועות בענף הרכב, פעולות דרך המותרות שלא במוסך, יש אפשרות להחליף גלגל בגין פנצ'ר ברכב.

נמרוד הגלילי: היום ניידות שירות עושות גם את זה לכאלה שקשה להם.

נמרוד הגלילי: כדי שלא תהיה אי הבנה, אני רוצה לוודא ששירותי התחזוקה לא נכנסים בהחלפת צמיג.

מיכאל ביטון: ניידת להחלפת פנצ'ר של רכב ליסינג יכולה לפעול ללא הגבלה של הסעיפים האלה.

מיכאל ביטון: התשובה היא כן.

מיכאל ביטון: אינגריד, מה רצית להוסיף?

אינגריד הר אבן: תקנות 3 ו-4, אנחנו בסדר.

אינגריד הר אבן: בתקנה 4, בכפוף לנושא הזה של הסימולים, אנחנו מפנים לתקנות שלא עברו כפי שאמרנו בתחילת הדיון.

אינגריד הר אבן: לגבי נושא שילוט המוסך.

אינגריד הר אבן: אנחנו מבקשים שלמוסך מומחה לא תהיה חובה לשים שני שלטים כי זה הפועל היוצא ממה שאתם כותבים כאן.

אינגריד הר אבן: שיהיה לו כביכול שלט אחד רגיל ואז עוד שלט של מוסך מומחה.

אינגריד הר אבן: זאת תוספת רגולציה מיותרת לחלוטין.

חוה ראובני: אין דרישה לשני שלטים.

חוה ראובני: יש דרישה שלגבי מוסך מומחה, יש דרישות נוספות.

חוה ראובני: אם בדרישה של מוסך רגיל יש גודל שלט וגודל האותיות, במוסך מומחה יש גם דרישה לעיצוב מסוים כפי שזה בתוספת וכמובן הוא גם צריך לעמוד בדרישות גודל, רוחב, גודל אותיות.

חוה ראובני: אלה לא שני שלטים.

מירב תורג'מן: אולי תאמרי שיציין בנוסף בשלט כאמור בסעיף (א).

רונן לוי: זה עוד אגרת שילוט.

מירב תורג'מן: בהפעלת מוסך מומחה, יציין בשלט.

מירב תורג'מן: לא יציב את השלט הנוסף אלא פשוט יציין באותו שלט שהוא מחויב לפי סעיף קטן (א).

חוה ראובני: זה לא שהוא יציין בשלט אלא השלט כאמור בסעיף קטן (א), צורתו תהיה.

מירב תורג'מן: בדיוק.

מירב תורג'מן: אנחנו ננסח את זה.

מיכאל ביטון: תנסחו כדי שנצביע על זה.

חוה ראובני: "בעל רישיון להפעלת מוסך מומחה, צורת השלט שיציב תהיה כאמור בתוספת הראשונה".

חוה ראובני: הצורה היא כתוספת הראשונה, הגדלים זה (א) ו-(ב).

לנה גרשקוביץ: היועצת המשפטית של הוועדה הציעה שתפני לסעיף קטן (א).

מירב תורג'מן: בדיוק.

מירב תורג'מן: תוסיפי על השלט של סעיף קטן (א) גם את החובה לציין שהוא מוסך מומחה.

חוה ראובני: זאת לא רק חובה לציין.

מירב תורג'מן: גם הגודל.

מירב תורג'מן: בסדר.

חוה ראובני: לא רק הגודל אלא יש שם עיצוב.

חוה ראובני: יש לנו תוספת שמראה איך זה צריך להיראות.

רונן לוי: אבל זה יכול להיות באותו שלט.

חוה ראובני: כן.

חוה ראובני: זה יכול להיות באותו שלט.

רונן לוי: כאן זה לא מובן כך.

חוה ראובני: זה לא עניין של להוסיף עוד טקסט.

מיכאל ביטון: תנסחו משהו לפני ההצבעה.

מיכאל ביטון: יש עוד הערות לחמשת הסעיפים הראשונים?

מירב תורג'מן: יש לי הערה לגבי תקנה 3.

מירב תורג'מן: סעיף 7(ג) לחוק רישוי שירותים בענף הרכב קובע ששר התחבורה, באישור ועדת הכלכלה, רשאי לשנות את תקופת תוקפו של הרישיון והוא גם רשאי לקבוע שבאותה דרך מטעמים מיוחדים המנהל רשאי לקצר את תקופת הרישיון.

מירב תורג'מן: כאן הם מבקשים בתקנה 3 ש"המנהל רשאי ליתן רישיון להפעלת מוסך שתקופת תוקפו קצרה משש שנים או לחדשו", אם הרישיון האמור ניתן חודש לאחר יום 1 בינואר.

מירב תורג'מן: השאלה היא האם העובדה שהרישיון ניתן חודש לאחר 1 בינואר, האם היא תיחשב מטעמים מיוחדים, כדי לאפשר לו לקבוע תקופת רישיון קצרה יותר משש שנים.

לנה גרשקוביץ: מדובר על הארכת רישיון של 5,500 מוסכים.

לנה גרשקוביץ: אנחנו רוצים שהרישיונות יחודשו כל ראשון בראשון לחודש.

לנה גרשקוביץ: אז אמרנו שאם הרישיון ניתן למוסך אחרי הראשון בראשון לחודש, נגיד שהוא ניתן ב-1 במרס, הוא לא יהיה לשש שנים אלא הוא יהיה לחמש שנים ותשעה חודשים.

מירב תורג'מן: הוא כאילו ניתן בתוך השנה.

לנה גרשקוביץ: בדיוק.

מיכאל ביטון: עד מועד התוקף של מי שקיבל בינואר.

מיכאל ביטון: גם אם הוא קיבל מאוחר יותר, התוקף מוגבל כדי להגיע עם כולם לאותו מועד.

מיכאל ביטון: המצב הזה שהוא מקבל רישיון באמצע השנה, זה כי הוא חדש?

לנה גרשקוביץ: כן.

לנה גרשקוביץ: מוסך חדש.

לנה גרשקוביץ: יכולים להיות מוסכים שהרישיון שלהם מחודש והרישיון שלהם נגיד מסתיים באוגוסט אנחנו רוצים להביא את כולם למועד קבוע של חידוש רישיון.

לנה גרשקוביץ: אנחנו רוצים לעשות את זה גם בתיקון חקיקה לגבי שאר הרישיונות.

מיכאל ביטון: בסדר.

מיכאל ביטון: יש עוד הערות לחמשת הסעיפים הראשונים?

חוה ראובני: ניסיתי לכתוב נוסח לתקנה.

חוה ראובני: "שלט כאמור בתקנה זו של מוסך מומחה, יהיה בצורה כאמור בתוספת הראשונה".

חוה ראובני: אז לא צריך את הסיפה שהגודל וגודל האותיות יהיו כמפורט בתקנת משנה (א).

חוה ראובני: אני בעצם אומרת שהשלט יהיה בצורה שבתוספת הראשונה.

מיכאל ביטון: תודה על ההבהרות.

מיכאל ביטון: מי בעד אישור חמשת הסעיפים הראשונים?

מיכאל ביטון: מסעיף 1 עד 5?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: הסעיפים אושרו פה אחד.

מיכאל ביטון: אין מתנגדים ואין נמנעים.

מיכאל ביטון: נא להקריא סעיפים 6, 7, 8 ו-9.

חוה ראובני: דיווח על ליקויים ברכב

חוה ראובני: טופס כאמור ייערך סמוך לפני מסירת הרכב ללקוח ועותק ממנו יימסר ללקוח.

חוה ראובני: הטופס יישלח לרשות הרישוי מיד עם מסירת הרכב כאמור, ולא יאוחר מיום עבודה אחד לאחר מסירת הרכב.

חוה ראובני: נסיבות שיש בהן להעיד על חשש לניגוד עניינים של מנהל מקצועי התקיימו במנהל מקצועי של מוסך אחת או יותר מהנסיבות המפורטות להלן, יראו אותן כמעידות על חשש לניגוד עניינים של המנהל המקצועי האמור:

חוה ראובני: מקבל הכנסה ממבטח, סוכן ביטוח או מי מטעמם, בעבור שירותים שאינם פעולות ברכב כמשמעותן בסעיף 128(א) לחוק.

חוה ראובני: בפסקה זו, "מבטח" – בעל רישיון מבטח לפי סעיף 15 לחוק הפיקוח על שירותים פיננסיים (ביטוח), התשמ"א-1981.

חוה ראובני: "סוכן ביטוח" – בעל רישיון סוכן כמשמעותו בסעיף 25 לחוק האמור.

חוה ראובני: מנהל מקצועי של מוסך –

חוה ראובני: לא יבצע פעולה ברכב שלא נכללה בהצעת מחיר ראשונה או בהצעת מחיר מעודכנת שניתנה ללקוח לפי סעיף 132 לחוק, ולא יורה ולא יאשר לעובד של מוסך לבצע פעולה כאמור.

מיכאל ביטון: נעצור כאן.

מיכאל ביטון: הערות לסעיפים 6 עד 8.

רונן לוי: בסעיף 6(ג) יש טעות.

רונן לוי: אם אנחנו עכשיו מודיעים ומדווחים על ליקוי, מה שהיה עד עכשיו - זה גם היה יותר נכון - הבן אדם היה מתקן במוסך אחר אליו הוא הלך אם הוא לא אהב את המחיר, ואז הוא היה בא עם החשבונית למכון רישוי והיו מעלים אותו שוב על הכביש אחרי שהראה חשבונית וקבלה.

רונן לוי: כאן יש איזושהי בקשה ממנהל מקצועי שאחר כך יקבל את הרכב לתיקון, שהוא ידווח על ההעלאה.

רונן לוי: לא ברור איך האוטו הזה יחזור לכביש.

רונן לוי: אנחנו מציעים לחזור לנוסח הקיים, כפי שהיה קיים עד היום בצו, שהבן אדם שקיבל התליה של הרישיון, ילך למכון רישוי עם חשבונית וקבלה ממוסך מורשה ושם יחזירו לו את הרישיון.

רונן לוי: זה גם המקום הנכון.

מיכאל ביטון: מה נשתנה החוק הזה מכל החוקים?

מיכאל ביטון: מה נשנתה התקנה הזאת מנוהל העבודה הרגיל שלכם?

רונן לוי: לדעתי גם לא צריך לערבב בעניין הזה את המנהל המקצועי שמתקן.

רונן לוי: זה לא אמור להיות עניינו.

מיכאל ביטון: הם תכף יתייחסו לזה.

מיכאל ביטון: עוד הערות.

חוה ראובני: יש כאן בעיה.

חוה ראובני: אני לא בטוחה שהחוק הזה מקנה לנו סמכות, לרשות הרישוי, להתלות רישיונות.

מיכאל ביטון: מה את מציעה?

מיכאל ביטון: יש היגיון בהערתו של רונן?

חוה ראובני: כן.

מיכאל ביטון: אם כן, מה אתם מציעים?

מיכאל ביטון: הוא טוען שיש לכם נוהל עבודה אחר שהוא עובד ותקין.

מיכאל ביטון: למה לא מאמצים אותו?

לנה גרשקוביץ: הוא מעוגן בתקנות התעבורה.

מיכאל ביטון: תפנו לשם.

מיכאל ביטון: תפנו לסעיף הזה.

מירב תורג'מן: התיקון הזה נולד בעקבות ההערה שלנו בייעוץ המשפטי לגבי הטופס, הטופס של התוספת השנייה, תקנה 6, טופס דיווח על ליקויים ברכב.

מירב תורג'מן: בסיפה של הטופס נכתב "לידיעת בעל הרכב, הנך רשאי לתקן את הרכב בכל מוסך לפי בחירתך.

מירב תורג'מן: אם לא תתקן את הליקויים, רשות הרישוי רשאית להפעיל את סמכויותיה לפי תקנות התעבורה".

מירב תורג'מן: מדובר כאן בסמכויות שהן גם הורדת רכב מהכביש.

מירב תורג'מן: זו סמכות מהותית שאנחנו חשבנו שהיא לא יכולה להיות בטופס אלא היא צריכה להיות בתקנה עצמה.

מירב תורג'מן: צריכה להיות הסמכה מפורשת לדבר הזה.

מירב תורג'מן: לכן הם הציעו את הנוסח הזה.

אינגריד הר אבן: מה שאת אומרת, אלה שני דברים שונים.

רונן לוי: עם ההורדה אין לנו בעיה.

רונן לוי: יש לנו בעיה עם החזרה.

אינגריד הר אבן: אנחנו לא רוצים את המטלה הזאת של טופס נוסף של התיקון.

אינגריד הר אבן: הרי התקנה הזאת מדברת על טופס ליקויים.

מיכאל ביטון: תכף נחליט מה עושים עם סעיף 6.

מיכאל ביטון: הערות אחרות לסעיפים 7 ו-8.

אינגריד הר אבן: בסעיף 7 מדובר על ניגוד עניינים של מנהל מקצועי במוסך.

אינגריד הר אבן: תקנת משנה (1), "משמש בתפקיד שמאי רכב, בוחן רכב או קצין בטיחות בתעבורה" – היא נכונה אבל היא לא מספיקה.

אינגריד הר אבן: יש גם בעלי רישיונות אחרים לפי חוק הרישוי – או לא בחוק הרישוי אלא בחוקים נוספים - שהם קצין בטיחות, שמאי רכב, וצריכה להיות הוראה מקבילה גם לגביהם.

אינגריד הר אבן: כשיש את הממשק הזה שאותו אדם משמש בשני תפקידים, האיסור צריך לבוא גם מהצד השני.

חוה ראובני: לגבי שמאי רכב, זה נמצא בתקנה.

מיכאל ביטון: למה לא שלחתם הערות כתובות לוועדה ולמשרד?

אינגריד הר אבן: למשרד שלחנו באוגוסט 2020.

מיכאל ביטון: גם את כל מה שאת אומרת עכשיו?

אינגריד הר אבן: כן.

מיכאל ביטון: ואתם עניתם?

חוה ראובני: לגבי שמאים, הוראה מקבילה נמצאת בתקנות שמסדירות את השמאים ולא בתקנות אלה.

חוה ראובני: בוחן רכב וקצין בטיחות בתעבורה, חוק רישוי שירותים במקצועות בענף הרכב, איננו מקנה סמכות להסדיר אותם.

חוה ראובני: לגבי שמאי רכב תהיה הוראה זהה.

מיכאל ביטון: בקיצור, שמעתם את ההערה הזאת ונחה דעתכם מהנוסח הקיים.

מירב תורג'מן: ובכל מקרה, התפקידים שמפורטים כאן בתקנה, בעיניכם יש כאן ניגוד עניינים מובנה בתוקף התפקידים האלה.

מירב תורג'מן: חשוב להבין שמדובר כאן על חזקה של ניגוד עניינים שמגבילה את אותו אדם שמבצע את התפקידים האלה.

מירב תורג'מן: לכן חשוב שיהיה ברור שאתם בחנתם את העניין ויש כאן ניגוד עניינים מובנה.

חוה ראובני: החוק לא מחייב ניגוד עניינים מובנה אלא חשש לניגוד עניינים.

רונן לוי: לסעיף 7.

רונן לוי: מקבל הכנסה, לא הבנו מה הכוונה של זה.

רונן לוי: הערנו על זה בזמנו.

רונן לוי: "מקבל הכנסה ממבטח, סוכן ביטוח או מי מטעמם".

רונן לוי: אנחנו לא מכירים מנהלים מקצועיים שמקבלים הכנסות כמנהלים מקצועיים על פעולות שאינן ברכב.

רונן לוי: למה הכוונה?

רונן לוי: הוא משווק ביטוח?

קריאה: זה בעצם המוסך אצלו עובד המנהל.

מיכאל ביטון: חוה, תשובה להערה.

אינגריד הר אבן: אנחנו מזכירים שמדובר בשכיר במוסך ולא במנהל מקצועי.

רונן לוי: יכול להיות גם הבעלים של המוסך.

רונן לוי: אלה שני רישיונות שונים, גם אם זה אותו בן אדם.

חוה ראובני: מי שמקבל את ההחלטות המהותיות ומחליט מה התיקון שצריך לעשות ברכב, זה המנהל המקצועי.

חוה ראובני: החלטות המקצועיות הן בידיו וממילא האינטרסים והתנגשות האינטרסים יושבת אצלו.

חוה ראובני: לעומת זאת, בעל רישיון להפעלת מוסך, יכול להיות שהוא בכלל תאגיד והוא בכל מקרה, גם אם זה אדם, הוא לא מקבל את ההחלטות.

חוה ראובני: מי שמחליט אם צריך להחליף את החלק הזה או לא צריך להחליף אותו ואפשר לתקן אותו, זה לא הוא.

רונן לוי: מי שמקבל את ההחלטה זה בעל המוסך.

רונן לוי: התאגיד.

אינגריד הר אבן: התאגיד.

אינגריד הר אבן: בעל המוסך מקבל את ההחלטה, אם הוא למשל מוסך הסדר של חברת ביטוח.

אינגריד הר אבן: אגב, זאת עבירה פלילית, ניגוד העניינים הזה.

אינגריד הר אבן: אתם שולחים אותנו להוראות פליליות ומינהליות על מנהל מקצועי, ואם הוא עובד במוסך שמתקשר עם חברת ביטוח?

אינגריד הר אבן: זה אומר שהוא כבר עכשיו עבריין?

מירב תורג'מן: לא, אבל המנהל המקצועי.

אינגריד הר אבן: אבל המנהל המקצועי ממילא חייב להיות לפחות שמונה שעות במוסך.

אינגריד הר אבן: אז מתי הוא יקבל הכנסה מחברת ביטוח ועל מה?

מירב תורג'מן: זה בדיוק העניין, שהם רוצים למנוע את זה שהוא מקבל גם הכנסה וגם נותן את השירות.

מירב תורג'מן: אם ממילא הוא לא מקבל, אז מה החשש כאן?

רונן לוי: מה החשש של משרד התחבורה?

אינגריד הר אבן: אנחנו חוששים מסיטואציה שהמוסך עצמו יתקשר עם חברת ביטוח ואז יוצא שהמנהל המקצועי שעובד באותו מוסך שהתקשר עם חברת ביטוח הוא עבריין.

לנה גרשקוביץ: אנחנו מדברים על ניגוד עניינים של מנהל מקצועי.

לנה גרשקוביץ: אם המוסך הוא זה שמתקשר עם חברת הביטוח, המוסך הוא גם זה שמקבל את התשלום ולא המנהל המקצועי.

לנה גרשקוביץ: לכן אין כאן בעיה.

אינגריד הר אבן: תני לי דוגמה אחת למה אתם מתכוונים כאן כי אנחנו חוששים שמנהל מקצועי יהיה חשוף להליכים משמעתיים ופליליים, ועל מה?

חוה ראובני: אם יורשה לי לחזור להיבט המשפטי.

חוה ראובני: סעיף 13 מסמיך לקבוע כללי ניגוד עניינים ואתיקה לבעלי רישיונות לעיסוק במקצוע בענף הרכב ולא לבעלי רישיונות למתן שירות לרכב.

אינגריד הר אבן: נכון, אבל הסעיף הזה לא רלוונטי למנהל מקצועי.

חוה ראובני: אין לי סמכות לקבוע כללים לגבי מי שהוא לא בעל מקצוע.

חוה ראובני: רישיון להפעלת מוסך זה שירות ולא מקצוע.

אינגריד הר אבן: אבל זה לא אומר שחייבים לקבוע כללים לא רלוונטיים.

אינגריד הר אבן: זה פשוט לא רלוונטי ואנחנו חוששים.

חוה ראובני: יכול להיות שהיה צריך שתהיה לנו סמכות לקבוע עוד כללים אבל זה לא אומר שאני לא הייתי קובעת כללים.

אינגריד הר אבן: אבל זה לא המענה למה שאני אומרת.

אינגריד הר אבן: לא נתתם לנו דוגמה על מה מדובר כאן.

אינגריד הר אבן: אם זה מיותר, בואו נוריד את זה כדי שמנהלים מקצועיים לא יהיו חשופים להליכים.

חוה ראובני: למה מיותר?

חוה ראובני: מה מיותר?

חוה ראובני: אני לא מקבלת שזה מיותר.

אינגריד הר אבן: תני לי דוגמה מתי קורה שמנהל מקצועי מקבל גם הכנסה מחברת ביטוח.

לנה גרשקוביץ: אנחנו רוצים למנוע מצב כזה.

מיכאל ביטון: יכול להיות שהוא קיבל שוחד?

חוה ראובני: שוחד זאת עבירה פלילית.

מיכאל ביטון: יכול להיות שיאמרו לו שעל כל רכב שהוא לא יעביר, ישלמו לו?

מיכאל ביטון: יכולים לקרות הרבה דברים.

אינגריד הר אבן: אנשים עובדים ביותר מעיסוק אחד.

מיכאל ביטון: אם אדם לא חושש ליושרתו והוא יעשה את תפקידו כמנהל מקצועי, לא תהיה לו בעיה.

מיכאל ביטון: אם הוא יפעל בניגוד עניינים, תהיה לו בעיה.

מיכאל ביטון: לאיש הזה יש כוח, הוא מחליט אם האוטו כשיר או לא.

מירב תורג'מן: אני מניחה שזה גם מעביר עליו את נטל ההוכחה, להוכיח שהוא לא פעל בניגוד עניינים.

אינגריד הר אבן: זה עוד יותר לא הוגן כלפיו.

חוה ראובני: לשיטתך אפשר שהוא יהיה מנהל מקצועי של מוסך וחוץ מזה בעלים של סוכנות ביטוח.

חוה ראובני: הוא אפילו לא עובד בה בפועל אבל הוא בעלים של סוכנות ביטוח ויש לו עובדים.

חוה ראובני: הוא לא צריך הרבה זמן בשביל להיות בעלים כשיש לו שם מישהו אחר שעושה את העבודה.

רונן לוי: בסדר.

רונן לוי: קיבלנו.

אינגריד הר אבן: לסעיף 8, לכללי האתיקה.

אינגריד הר אבן: אנחנו מתנגדים בתוקף לניסוח של תת סעיף (1), לא יבצע פעולה ברכב שאין בה צורך.

אינגריד הר אבן: התיבה הזאת, "אין בה צורך", היא מאוד עמומה ומאוד לא ברורה.

אינגריד הר אבן: אנחנו לא יודעים איך אתם תבואו בדיעבד ותבחנו את זה.

אינגריד הר אבן: אני שוב מזכירה שהדברים הללו הם מינהלתיים ופליליים.

אינגריד הר אבן: לפי הניסוח הנוכחי שלכם, המשפט הוא "לא יבצע פעולה ברכב שאין בה צורך לפי שיקול דעתו המקצועי".

מיכאל ביטון: מה את מציעה?

מיכאל ביטון: מה צריך להיות כתוב כאן?

אינגריד הר אבן: צריך להיות בדיוק להיפך, לא על דרך השלילה אלא על דרך החיוב.

אינגריד הר אבן: "יפעל לפי שיקול דעתו המקצועי בלבד נקי מהשפעות זרות".

אינגריד הר אבן: כך צריך להיות.

רונן לוי: זה צריך להיות פוזיטיבי ולא נגטיבי.

רונן לוי: אי אפשר להיכנס למוח של שיקול דעתו המקצועי.

חוה ראובני: עבירות תמיד כותבים בדרך איסור, מה אסור לעשות.

מירב תורג'מן: נכון.

אינגריד הר אבן: אפשר לכתוב "לא יפעל שלא לפי שיקול דעתו המקצועי נקי מהשפעות זרות כלשהן".

אינגריד הר אבן: זה גם קושר למה שכבודו אמר, שהוא זה שיקבל את ההחלטות.

מיכאל ביטון: נשמע סביר.

חוה ראובני: שזה בדיוק אותו הדבר.

אינגריד הר אבן: לא.

אינגריד הר אבן: אני לא יודעת מה זאת פעולה שאין בה צורך.

מיכאל ביטון: זאת הייתה גם הערה של הייעוץ המשפטי שלנו.

מירב תורג'מן: גם אני הערתי בעניין הזה, איך בוחנים את הצורך.

מירב תורג'מן: מדובר כאן בשיקול דעת אישי מקצועי.

מירב תורג'מן: יש כאן בחינה סובייקטיבית.

מירב תורג'מן: שוב, אסור לשכוח שהפרת הוראה זאת עלולה לגרור עיצום כספי בסך 10,000 שקלים.

מירב תורג'מן: לכן ההפרה צריכה להיות מאוד מאוד ברורה כיצד הוא אמור להפעיל את שיקול הדעת שלו ואיך בוחנים את שיקול הדעת.

חוה ראובני: ההפניה לסעיף 139 אמורה לתת לנו את הסטנדרט המקצועי.

חוה ראובני: סעיף 139 קובע את הסטנדרט של הוראות מקצועיות עם מדרג כאשר הקומה הראשונה של המדרג הן הוראות יצרן הרכב, שנית, תקנות של השר וכרגע אין תקנות כאלה.

חוה ראובני: באחת הטיוטות יש.

חוה ראובני: שלישית, ההוראות של המנהל.

חוה ראובני: כל האמירה הזאת שאין בה צורך, זה הכול בכפוף להוראות לפי סעיף 139.

מירב תורג'מן: אם הוא ביצע את כל ההוראות המפורטות בסעיף 139, האם מבחינת

מירב תורג'מן: כם הוא הפעיל את שיקול דעתו הנכון?

חוה ראובני: ככלל, כן.

חוה ראובני: אם זו פעולה שנדרשת לפי סעיף 139, הוא נמצא בגבולות מה שהוא היה צריך לעשות.

אינגריד הר אבן: אבל זה גם לא מה שכתוב בתקנה.

אינגריד הר אבן: את לא כותבת פעולה החורגת מ-139.

רונן לוי: כאן זה יכול ליפול על טעות.

רונן לוי: זה יכול להיות פלילי בגין טעות.

מירב תורג'מן: אולי להפנות לסעיף 139 כבר אחרי "אין בה צורך".

מירב תורג'מן: אולי לומר שאינו נדרש לפי סעיף 139.

חוה ראובני: סעיף 139 לא נותן לנו מאה אחוזים מהמצבים.

חוה ראובני: לא לגבי כל דבר יהיו הוראות יצרן או תקנות.

מיכאל ביטון: איך תשפטי אם "אין בה צורך" אם אין לך שום דרך לבדוק?

חוה ראובני: אנחנו מנסים לחסום מצבים, ואני חושבת שלא מעטים מאתנו מכירים או נתקלנו באופן אישי.

חוה ראובני: אנחנו הולכים למוסך, אומרים לנו שצריך לתקן דבר כזה או אחר ואנחנו לא יודעים אם זה נכון או לא נכון ואם צריך או לא צריך.

אינגריד הר אבן: אנחנו מתנגדים להצגה האת של המוסכים כאנשים שמרמים לקוחות.

אינגריד הר אבן: חוה, זה לא מתאים.

אינגריד הר אבן: זה לא לעניין.

אינגריד הר אבן: אם את רוצה למנוע את זה, אז אני מציעה לך ניסוח חלופי שיפעל רק לפי שיקול דעתו המקצועי, לפי סעיף 139 ונקי מהשפעות זרות כלשהן.

אינגריד הר אבן: נתתי לך ניסוח יותר רחב.

חוה ראובני: מה זה השפעות זרות?

אינגריד הר אבן: שמאי שיבוא מטעם חברת ביטוח להגיד לו מה לשים או אלה ספקי חלפים.

אינגריד הר אבן: להיפך, אני נותנת לך ניסוח יותר רחב.

אינגריד הר אבן: אני לא רוצה שמנהל מקצועי ייפול כאן בניסוח שאני לא יודעת איך בדיעבד יהיה אפשר לפרש אותו.

אינגריד הר אבן: מה זה אין בה צורך לפי שיקול דעתו?

מירב תורג'מן: "לא יבצע פעולה ברכב שלדעתי המקצועית בהתאם להוראות סעיף 139".

חוה ראובני: לא תמיד יש הוראות לפי 139.

רונן לוי: אבל את מנסה להכניס מהימנות ואמינות לסעיף 139.

רונן לוי: זה נורא קשה.

רונן לוי: היום יש דין אזרחי ויש לנו כאלף תיקים בשנה בגין בעיות כאלה.

רונן לוי: הרבה פעמים מסתבר שאלה טעויות באבחון.

רונן לוי: אם יש טעות באבחון, הבן אדם יהיה פלילי?

חוה ראובני: אנחנו גם מנסים להגן כאן על המנהל המקצועי של המוסך מפני הלחץ של חברת ביטוח או של שמאי לעשות תיקונים שלא נדרשים או לתקן פחות ממה שנדרש כי חברת הביטוח לוחצת עליו.

רונן לוי: בסדר, את זה אנחנו מקבלים.

אינגריד הר אבן: הצעתי לך לומר נקי מהשפעות זרות.

לנה גרשקוביץ: מה זה השפעות זרות?

לנה גרשקוביץ: זה לא משהו שאנחנו מתייחסים אליו בחקיקה.

מיכאל ביטון: אני לא עורך דין אבל אני מציע לכם: "לא יבצע פעולה ברכב שאיננה לפי שיקול דעתו המקצועי בלבד".

אינגריד הר אבן: בסדר.

אינגריד הר אבן: מקובל עלינו.

מיכאל ביטון: לא צריך את ה"אין בה צורך".

אינגריד הר אבן: קצר וקולע.

אינגריד הר אבן: מצוין.

חוה ראובני: "לפי שיקול דעתו המקצועי בלבד" ואחר כך "לא יורה".

מיכאל ביטון: מה שאתם רוצים כהמשך.

אינגריד הר אבן: "לא יורה", זה בסדר.

אינגריד הר אבן: זה ברור מה הוא אמור לעשות.

מיכאל ביטון: "לא יבצע פעולה ברכב שאיננה על פי שיקול דעתו המקצועי בלבד".

אינגריד הר אבן: אבל את כן מפנה לסעיף 139 כי זה נותן את המסגרת של שיקול הדעת.

חוה ראובני: כן, בוודאי.

מיכאל ביטון: סיימנו את ההערות עד סעיף 8.

אינגריד הר אבן: למיטב זיכרוני לא ניתנה תשובה לסעיף 6.

מיכאל ביטון: נכון.

מיכאל ביטון: לא ניתנה תשובה.

חוה ראובני: בסעיף 6 חשבנו להפנות לתקנה 308(ה).

מיכאל ביטון: תקריאי את הנוסח המתוקן.

חוה ראובני: לא ניסחתי אותו כי הייתי כאן בעניין אחר.

חוה ראובני: תקנה 308(ה) לתקנות התעבורה מדברת על רכב שקיבל הודעת אי שימוש נניח בבדיקה בצדי הדרך.

חוה ראובני: אומרים ש"נוכחה רשות הרישוי על פי בדיקה נוספת כי הפגמים שפורטו בהודעת אי השימוש תוקנו, תבטל את הודעת אי השימוש ותסיר את ההערה שנרשמה ברישיון הרכב למעט במקרה שבו הרכב נקבע בידי שמאי רכב כרכב אובדן גמור".

חוה ראובני: זה פחות רלוונטי.

חוה ראובני: איכשהו צריך לחבר את שני אלה ביחד.

אינגריד הר אבן: אבל סעיף החוק בחוק הרישוי מדבר על דיווח על ליקויים ולא על דיווח על תיקון ליקויים.

אינגריד הר אבן: את יכולה לוותר על כל תת הסעיף הזה.

מיכאל ביטון: אנחנו מקריאים את סעיף 9 ואת כל הסעיפים שנשארו ואחר כך נצביע על הכול.

מיכאל ביטון: בינתיים תציעו נוסח לסעיף 6.

מירב תורג'מן: אגרות

מירב תורג'מן: בשקלים חדשים

מירב תורג'מן: אגרה שנתית בעד כל סוג נוסף של מוסך שנכלל ברישיון 170

מירב תורג'מן: אגרה שנתית בעד רישיון להפעלת מוסך מומחה, נוסף 300

מירב תורג'מן: אגרה שנתית בעד רישיון לניהול מקצועי של מוסך 190

מירב תורג'מן: אגרה בעד השתתפות בבחינה מעשית 232

מירב תורג'מן: סכום האגרה לפי פסקאות (1) עד (4) שבתקנת משנה (א), לעניין רישיון כאמור באותן פסקאות שניתן או שחודש לאחר יום 1 בינואר, בשנה שבה ניתן או חודש כאמור, יהיה החלק השנים-עשר של האגרה לפי הפסקאות האמורות, בעד כל חודש של תקופת הרישיון או חלק ממנו, ויעוגל כאמור בתקנת משנה (ה).

מירב תורג'מן: הוחזר או בוטל רישיון, לבקשת בעל הרישיון, יחזיר המנהל לבעל הרישיון את סכום האגרה ששילם, באופן יחסי, בעד כל חודש שלם שנותר עד סוף השנה שבה הוחזר או בוטל הרישיון כאמור.

מירב תורג'מן: סכום ההחזר יעוגל כאמור בתקנת משנה (ה).

מירב תורג'מן: בתקנת משנה זו, "רישיון" – רישיון כאמור בתקנת משנה (א)(1) עד (3), לרבות סוג של מוסך הכלול בו, או רישיון כאמור בתקנת משנה (א)(4).

מירב תורג'מן: "מדד" – מדד המחירים לצרכן שמפרסמת הלשכה המרכזית לסטטיסטיקה.

מירב תורג'מן: "המדד החדש" – המדד שפורסם בחודש נובמבר שקדם ליום העדכון.

מירב תורג'מן: "המדד היסודי" – המדד שפורסם בחודש נובמבר שקדם ליום העדכון הקודם, ולעניין יום העדכון הראשון שלאחר תחילתן של תקנות אלה – המדד שפורסם בחודש נובמבר 2021.

מירב תורג'מן: תחילתן של תקנות אלה 90 ימים מיום פרסומן.

חוה ראובני: לגבי סעיף 9, במחשבה נוספת, אין לי דרך לפרסם בנפרד את התקנות האלה ותקנות המוסכים האחרות.

חוה ראובני: אחת ההגדרות כאן היא תקנות רישוי מוסכים.

חוה ראובני: הם יצטרכו להתפרסם יחד בכל מקרה.

מירב תורג'מן: נכון, אבל אנחנו לא נכרוך אותן אחת בשנייה.

חוה ראובני: בכל מקרה הן כרוכות.

חוה ראובני: שיהיה ברור שגם אם התקנות האלה מאושרות היום, אנחנו לא נעביר אותן לחתימה ופרסום עד שלא יהיו גם התקנות האחרות.

מיכאל ביטון: תודה.

מיכאל ביטון: מה עשיתם עם סעיף 6?

אילת פלדמן: משרד המשפטים.

אילת פלדמן: כמו שהובהר כאן, חוק רישוי, אין בו הסמכה לרשות הרישוי להתלות רישיון רכב.

אילת פלדמן: אני מניחה שסמכות כזאת נמצאת בפקודה או בתקנות התעבורה.

אילת פלדמן: לכן אני חושבת שאת התקנה הזאת שמציעים להוסיף, אין בה צורך ואולי גם אין סמכות.

מירב תורג'מן: גם כשאת רואה את ההוראה הקבועה בטופס?

מירב תורג'מן: את לא חושבת שזה צריך להיות כהוראה מהותית ולא בטופס?

מירב תורג'מן: תסתכלי על העמוד האחרון של התקנות.

מירב תורג'מן: על ההוראה האחרונה שקבועה בתקנות.

מירב תורג'מן: "לידיעת בעל הרכב, הנך רשאי לתקן את הרכב בכל מוסך לפי בחירתך.

מירב תורג'מן: אם לא תתקן את הליקויים, רשות הרישוי רשאי להפעיל את סמכויותיה לפי תקנות התעבורה".

אילת פלדמן: נכון, לפי תקנות התעבורה.

אילת פלדמן: איך שאני רואה את הטופס, זאת לא הסמכה להתלות את רישיון הרכב.

אילת פלדמן: בעצם משרד התחבורה מביא לידיעת בעל הרכב את הסמכויות שקיימות לו כבר מכוח פקודת התעבורה.

חוה ראובני: אם זו עמדת משרד המשפטים, אני מוכנה לקבל אותה.

חוה ראובני: אם אתם חושבים שאין צורך בסעיף קטן (ג).

מיכאל ביטון: גיליתם את זה עכשיו?

אילת פלדמן: התקנות האלה אושרו בזמנו על ידי משרד המשפטים.

אילת פלדמן: אני מודה שרק עכשיו ראיתי את סעיף (ג) המוצע ולכן רק עכשיו אני מתייחסת.

חוה ראובני: הוא למעשה נוסף לאחר אישור הנוסח במשרד המשפטים.

מיכאל ביטון: בסדר.

מיכאל ביטון: אינגריד, הערות לסעיף 9.

אינגריד הר אבן: גם כאן לגבי המוסך המומחה, אנחנו רואים שהוא יצטרך לשלם כפל רישיון, גם אגרה רגילה לפי פריט (1) וגם עוד אגרה לפי פריט (3).

אינגריד הר אבן: אנחנו מבקשים לא להקשות.

אינגריד הר אבן: למה הוא צריך לשלם עוד אגרה?

אינגריד הר אבן: אין צורך.

חוה ראובני: יש עליו דרישות נוספות, מה שאומר שיש יותר בדיקות שאנחנו צריכים לעשות לפני שהוא מקבל את הרישיון.

רונן לוי: זה עולה לו כסף.

רונן לוי: המעבדה עולה לו כסף.

רונן לוי: זה הרבה מאוד כסף.

רונן לוי: למה הוא צריך לשלם פעמיים על רישיון?

לנה גרשקוביץ: התחשיבים הם לגבי עלות מתן השירות.

לנה גרשקוביץ: מוסך מומחה הוא קודם כל מוסך.

רונן לוי: אבל המעבדה בודקת אותו.

לנה גרשקוביץ: אבל כנראה שהוא גם יהיה מוסך עם מקצוע אחד שהוא אוטו-טק, ועל זה יש את התוספת של המומחיות, שם יש גם בדיקות למשרד התחבורה.

רונן לוי: לדעתנו זה עוד אגרה מיותרת.

חוה ראובני: יש כאן הליך רישוי.

חוה ראובני: הוא כבר מוסך והוא מבקש עוד רישיון.

חוה ראובני: הוא מבקש מאיתנו לתת לו את הרישיון הזה.

חוה ראובני: אנחנו צריכים לבדוק אותו, לבדוק את המקום שלו, לבדוק את הקשר שלו עם היצרן, לבדוק את אנשי המקצוע שעומדים לרשותו.

חוה ראובני: מדינת ישראל והציבור הישראלי לא אמור לסבסד את זה.

חוה ראובני: המוסך עושה את זה מן הסתם כדי להרוויח מההכרה הזאת.

רונן לוי: אני מנסה לומר שהוא בכל מקרה משלם.

רונן לוי: המעבדות גובות כמה אלפי שקלים לשנה.

רונן לוי: המדינה שולחת אותו למעבדה.

חוה ראובני: אבל יש דברים שאנחנו בודקים.

חוה ראובני: אנחנו מטפלים בהם.

רונן לוי: עסק משלם עוד, בסופו של דבר זה מתגלגל.

חוה ראובני: בדרך הזאת זה יתגלגל על הלקוחות שלו ובלי אגרה זה יתגלגל לכלל הציבור שלא ניגש אליו.

רונן לוי: במה שאפשר להקל, צריך להקל.

חוה ראובני: זה לא עניין של להקל.

חוה ראובני: זאת שאלה מי יישא בעלות הזאת, האם כל הציבור הישראלי או רק הלקוחות שלו.

חוה ראובני: אנחנו חושבים שרק הלקוחות שלו צריכים לשאת בעלות הזאת.

אינגריד הר אבן: אני מזכירה שהמוסך המומחה נולד על רקע המגמה היסודית שבחוק הרישוי, להגדיל את התחרות.

אינגריד הר אבן: זה אמור להיות אינטרס כלל ציבורי שיהיו מוסכים מומחים.

רונן לוי: כמה שיותר מוסכים מומחים.

מיכאל ביטון: שאלה.

מיכאל ביטון: יש שם סעיף של ערעור על הרישיון ושם כתוב שאם אתה מערער, אתה צריך לשלם 50 אחוזים מעלות האגרה.

לנה גרשקוביץ: מדובר על ערעור על בחינה לצורך קבלת רישיון למנהל מקצועי.

מיכאל ביטון: שילמתי אגרה בסך 380 שקלים ואם אני רוצה לערער, אני צריך לשלם עוד?

לנה גרשקוביץ: לא.

לנה גרשקוביץ: מדובר על אגרה בסך 137 או 237 שקלים.

מיכאל ביטון: למה אני צריך לשלם עוד 50 אחוזים אם אני רוצה לערער?

חוה ראובני: כי בודקים את הבחינה מחדש.

מיכאל ביטון: אז אנחנו מרתיעים אנשים לדרוש את הצדק?

מיכאל ביטון: הם כבר שילמו אגרה.

חוה ראובני: מצד שני זה תמריץ שכל אחד שלא עובר את המבחן יגיש ערעור כך שכל מבחן נצטרך לבדוק פעמיים.

מיכאל ביטון: יש מידתיות.

מיכאל ביטון: 50 אחוזים זה הרבה.

חוה ראובני: נצטרך לבדוק שוב את הבחינה מאפס.

מיכאל ביטון: זאת חובתכם.

מיכאל ביטון: שילמו לכם על כך באגרה.

חוה ראובני: האגרה מחושבת לפי עלות של טיפול אחד במבחן.

חוה ראובני: מבקשים מאתנו לעשות טיפול שני.

מיכאל ביטון: אני חושב שזה ירתיע אנשים מלדרוש את הצדק שלהם.

לנה גרשקוביץ: גם היום זה לא מרתיע.

מיכאל ביטון: מה גובה האגרות היום?

לנה גרשקוביץ: 137 שקלים למבחן עיוני ו- - -

מיכאל ביטון: והערעור?

לנה גרשקוביץ: 68 ו-116.

מיכאל ביטון: גם היום קיים הדבר הזה?

לנה גרשקוביץ: אני חושבת שאלה הסכומים.

לנה גרשקוביץ: כן.

מיכאל ביטון: תבדקו לי מה המצב האמיתי היום.

מיכאל ביטון: יש לכם כמה דקות לבדוק את זה.

מיכאל ביטון: מה קורה בסעיף 6?

חוה ראובני: אמרנו שמורידים את זה.

מיכאל ביטון: מה סיכמתם לגבי ההערות של אינגריד לסעיף 9?

מיכאל ביטון: האם סיכמתם?

אינגריד הר אבן: מה שיושב ראש הוועדה הציע, בסעיף 8, על האתיקה.

מיכאל ביטון: את זה סיכמנו.

מיכאל ביטון: זה נוסח שסיכמנו.

מיכאל ביטון: אני שואל לגבי סעיף 9.

מיכאל ביטון: הייתה לך הערה.

אינגריד הר אבן: על כפל האגרה למוסך מומחה.

לנה גרשקוביץ: היושב ראש, היום האגרה על בחינה עיונית היא 235 שקלים.

מיכאל ביטון: במצב הקיים, אם אדם מערער, כמה הוא משלם?

לנה גרשקוביץ: לפי מה שאני רואה כאן, בצו אין התייחסות לזה.

מיכאל ביטון: אם כן, זאת אגרה חדשה שלא הייתה קיימת.

מיכאל ביטון: תבדקו לי את זה בדקות הקרובות.

מיכאל ביטון: לא מטילים אגרות חדשות.

לנה גרשקוביץ: אגרה עיונית בצו היא 235 שקלים.

מיכאל ביטון: עד היום עשיתם את זה בחינם.

אינגריד הר אבן: רק לגבי כפל מסמך, אם אתה רוצה לקבל את אותו מסמך, אתה צריך לשלם מחצית מהאגרה.

לנה גרשקוביץ: כאן הורדנו את זה ל-20 שקלים.

אינגריד הר אבן: נכון.

אינגריד הר אבן: ראינו את זה.

אינגריד הר אבן: זה ירד ל-20 שקלים.

אינגריד הר אבן: לגבי ערעור, באופן עקרוני אנחנו רואים את זה כאחת הזכויות של הנבחן להגיש ערעור.

מיכאל ביטון: אדם שמערער היום משלם או לא משלם?

מיכאל ביטון: אם הוא משלם, כמה?

מיכאל ביטון: מה הבעיה לקבל תשובה לשאלה הזאת?

מיכאל ביטון: מה סיכמתם לגבי סעיף 9?

חוה ראובני: אנחנו חושבים שכיוון שיש עלויות של הרישוי של המוסך הזה, מעבר לעלויות הרגילות, המוסך צריך לשלם גם אם זה יתגלגל על הלקוחות שלו כי אחרת זה מתגלגל על כל הציבור ולא על הלקוחות שלו.

אינגריד הר אבן: מה זה מוסך מומחה?

אינגריד הר אבן: אני הייתי כאן מתחילת החקיקה וגם כמה מהנוכחים.

אינגריד הר אבן: כל החקיקה הזאת התחילה על ביס ההבנה שיש בעיה בתחרותיות בשוק.

אינגריד הר אבן: משרד התחבורה בעצמו יזם את מתווה המוסך המומחה כדי לתת איזשהו מענה לשליטה של גורמים אחרים בשוק.

אינגריד הר אבן: צריך לעודד את המוסכים האלה לקום ובמקום זה מנסים כנראה לייאש אותם עם תוספות אגרה ורגולציה לאורך כל הדרך.

רונן לוי: בגלל ההתפתחות הטכנולוגית והבעיה בתחרות לפי דוח ועדת זליכה, עשינו פיילוט והכשרנו 15 מוסכים מומחים.

רונן לוי: כל הרעיון היה להקל.

רונן לוי: לקחת מוסכים כלליים ולהעלות אותם ברמה.

רונן לוי: כל הרעיון לא היה להשית עליהם עוד ועוד הוצאות כי לא יהיו אנשים שירצו לעשות את זה.

רונן לוי: מחפשים לעשות עסקים, להקל בעשיית העסקים ולא כל הזמן לשים חסמים.

חוה ראובני: זה לא עניין של חסם.

חוה ראובני: זאת השאלה מי יישא בעלויות.

רונן לוי: כסף הוא חסם.

אינגריד הר אבן: ברגע שהמחוקק הניח שהיעדר התחרות פוגע בציבור, את אומרת שזה יושת על כלל הציבור, זה הפוך.

רונן לוי: בכל מקרה זה יותר ציוד.

מיכאל ביטון: כפל האגרות הזה קיים כיום?

אינגריד הר אבן: אנחנו לא מדברים על כפל אגרות.

אינגריד הר אבן: אנחנו מדברים על מוסך חדש שלא היה קיים עד היום.

אינגריד הר אבן: אנחנו מדברים על מוסך מומחה ומוסך מומחה הוא קודם כל מוסך רגיל.

אינגריד הר אבן: זה מוסך שהוא בעל מקצוע אחד, אוטו-טק, שתשלום האגרה עבור מקצוע אחד הוא 390 שקלים.

אינגריד הר אבן: כשאנחנו מדברים על מוסכים קיימים, מדובר כנראה לא על מקצועות אוטו-טק אלא מדובר על מקצוע שיש לו מכונאות, חשמל, מיזוג.

אינגריד הר אבן: מדובר על שלושה מקצועות כאשר מקצוע ראשון הוא 390 שקלים ועוד שני מקצועות של 170 שקלים אגרה על כל מקצוע.

אינגריד הר אבן: אנחנו בכל מקרה מגיעים לאגרה הרבה יותר גבוהה מאשר אם אנחנו הולכים על מוסך מומחה.

מיכאל ביטון: מה הייתה האגרה שם?

אינגריד הר אבן: לא הייתה.

מיכאל ביטון: מה תהיה?

אינגריד הר אבן: 390 שקלים למוסך אוטו-טק שזה מוסך לכל דבר.

מיכאל ביטון: עד היום אתה משלם אגרה לפי כל מקצוע?

אינגריד הר אבן: מקצוע ראשון 390 שקלים, וכל מקצוע נוסף 170 שקלים.

מיכאל ביטון: למומחה, כמה אתה משלם?

אינגריד הר אבן: 690 שקלים.

אינגריד הר אבן: 300 ו-390.

אינגריד הר אבן: 390 שקלים על מקצוע ראשון שכל מוסך משלם ו-300 שקלים על התוספת של המוסך מומחה.

מיכאל ביטון: אני רוצה שתסבירו לי שוב את ההסתייגות.

רונן לוי: היום משלמים לפי מקצועות.

רונן לוי: מקצוע אוטו-טק משלב את שלושת המקצועות – מכונאות, חשמל, מיזוג אוויר.

מירב תורג'מן: כשאתה אומר אוטו-טק, אתה מתכוון למומחה?

רונן לוי: לא.

רונן לוי: למקצוע.

רונן לוי: היום יש או חשמלאי, או מכונאי או מיזוג אוויר.

רונן לוי: אנחנו מאחדים את הכול למקצוע אחד.

רונן לוי: לא יהיה יותר מכונאי לבד או חשמלאי לבד.

רונן לוי: זה אוטו-טק, במקצוע אחד.

מיכאל ביטון: אז לא יהיו שלוש אגרות.

רונן לוי: נכון.

רונן לוי: תהיה אגרה אחת למקצוע אחד.

רונן לוי: לבן אדם לעשות הסבה עצמית שלו עולה בין 15 ל-20 אלף שקלים עם הבחינות.

רונן לוי: אחר כך יעלה לו עוד כי זה ציוד נוסף.

מיכאל ביטון: תמשיך את הקו.

מיכאל ביטון: אל תוסיף לי מידע לא רלוונטי.

רונן לוי: זה עוד עלויות.

מיכאל ביטון: הבן אדם היה משלם על שלוש מקצועות והפכתם את זה למקצוע אחד, אוטו-טק.

רונן לוי: נכון.

מיכאל ביטון: כמה הוא היה משלם על שלוש מקצועות?

רונן לוי: 300 ומשהו שקלים.

רונן לוי: 370, אם אני לא טועה ועוד 170.

אינגריד הר אבן: 380 ועוד 174.

רונן לוי: גם עכשיו הוא ישלם.

מיכאל ביטון: כמה הוא ישלם על אוטו-טק?

אינגריד הר אבן: 390.

רונן לוי: 370.

מיכאל ביטון: אם כן, איפה הבעיה?

רונן לוי: זה מוסך מומחה.

מיכאל ביטון: אם הוא עובר מאוטו-טק למוסך מומחה, הוא משלם עוד 300 שקלים?

רונן לוי: המומחה הוא אוטו-טק.

רונן לוי: המקצוע האישי שלו הוא אוטו-טק והמומחה זה עניין של להיות מוסך שירות של יבואן או להיות מוסך שהוא כמו שירות של יבואן.

מיכאל ביטון: למה שלא תהיה על זה אגרה?

מיכאל ביטון: זה תחום נוסף.

רונן לוי: מוסך זה מוסך.

רונן לוי: זה אף פעם לא היה.

אינגריד הר אבן: זה כמו שלמוסך שירות יבואן אין עליו תוספת של 300 שקלים.

מיכאל ביטון: לא הייתה אגרה על מומחה.

רונן לוי: לא.

אינגריד הר אבן: לא היה מוסך מומחה אבל גם מוסך שירות יבואן לא משלם עוד 300 שקלים.

רונן לוי: רוצים לעודד את האנשים.

רונן לוי: אני הייתי נותן לו הנחה.

מיכאל ביטון: אם זה לא היה עד היום, למה הכנסתם את זה?

חוה ראובני: מוסך מומחה לא היה קיים עד היום.

מיכאל ביטון: אבל היו דברים דומים.

חוה ראובני: לא היה.

מיכאל ביטון: כמו מוסך יבואן.

מיכאל ביטון: לא הייתה לזה אגרה מיוחדת.

חוה ראובני: מוסך של יבואן, ההגדרה שלו היא מוסך שהתקשר עם יבואן.

חוה ראובני: אין לזה שום קשר למוסך יבואן.

אינגריד הר אבן: איך אין לזה קשר אם אתם הקמתם את המוסך מומחה כדי להתחרות במוסכים?

אינגריד הר אבן: למוסך מומחה יש הגדרות ודרישות שמוסך צריך לעמוד בהן.

אינגריד הר אבן: אחת ההגדרות הבסיסיות הוא שהוא צריך להיות מוסך לאוטו-טק, רכב קל או רכב כבד או אופנועים.

רונן לוי: בחוק החדש מוסך יבואן צריך להיות מוסך מומחה.

רונן לוי: אני חושב שצריך לתת תמריץ ולא הפוך.

מיכאל ביטון: אוטו-טק, את גובה אגרה אחת, נכון?

לנה גרשקוביץ: נכון.

לנה גרשקוביץ: במקום שלוש שהיו לפני כן.

מיכאל ביטון: מה גובה האגרה שתהיה באוטו-טק?

לנה גרשקוביץ: היום 390 שקלים.

מיכאל ביטון: ואחר כך אם מישהו הוא אוטו-טק ורוצה להיות מומחה, הוא ישלם עוד.

מיכאל ביטון: למה?

מיכאל ביטון: מה קרה במעבר שלו מאוטו-טק למומחה?

לנה גרשקוביץ: יש בדיקות נוספות.

לנה גרשקוביץ: יש דברים שאנחנו כמשרד נדרשים להם.

מיכאל ביטון: יש לו רגולציות חדשות?

לנה גרשקוביץ: כן.

מיכאל ביטון: שהן לא אוטו-טק.

לנה גרשקוביץ: כן.

רונן לוי: אבל הוא משלם את זה למעבדות.

רונן לוי: בודקת את זה מעבדה מוסמכת.

חוה ראובני: הוא צריך להראות קשר וגישה ליצרן, הוא יצטרך להראות אנשי מקצוע מסוימים, הוא יצטרך ציוד ואני צריכה לבדוק את כל זה.

רונן לוי: מעבדה עושה את זה.

רונן לוי: אני מגיש להם מסמך של המעבדה.

מיכאל ביטון: אבל הם צריכים לבדוק שעשית את זה.

מיכאל ביטון: אפשר אולי לשקול להוזיל את גובה האגרה?

רונן לוי: זה מסמך אחד.

מיכאל ביטון: אם למשל אדם עשה את האוטו-טק הוא ישלם רק 50 אחוזים על מומחה?

מיכאל ביטון: ואם הוא לא עשה אוטו-טק, הוא ישלם סכום אחר?

לנה גרשקוביץ: אין דבר כזה.

אינגריד הר אבן: הוא לא יכול להיות מוסך למכונאות עכשיו ולבקש רישיון למוסך מומחה.

מיכאל ביטון: הם אומרים שזה נועד להגביר תחרות.

מיכאל ביטון: אנחנו לא רוצים להגביר אגרות כדי לא לעודד תחרות למרות שזה תשלום לא גבוה ביחס לפעילות העסקית.

חוה ראובני: גם ביחס למה שהם שילמו לפני כן.

מיכאל ביטון: על מומחה הם לא שילמו.

חוה ראובני: כי לא היה מומחה אבל הם היו עם 3 מקצועות והיום הם עם מקצוע אחד.

מיכאל ביטון: אז אמרנו להם שהם ישלמו לנו את אותו הדבר בדרכים אחרות?

חוה ראובני: לא.

מיכאל ביטון: זה יוצא אותו חשבון.

מיכאל ביטון: 380 ועוד 170 ועוד 170.

מיכאל ביטון: זה יהיה 380 ועוד 380.

מיכאל ביטון: זה יוצא אותו תשלום.

מיכאל ביטון: לא הקלתם או שלא רציתם להקל.

לנה גרשקוביץ: המטרה כאן לא הייתה להקל אלא ליצור מוסך שהוא מוסך ביניים, בין מוסך רגיל לבין מה שנקרא מוסך שירות של יבואן.

לנה גרשקוביץ: כן לפתוח את התחרות וכן לאפשר את המדרגה.

מיכאל ביטון: לגבי הבדיקה של מוסך אוטו-טק שיקבל מכם את הרישיון, היקף העבודה מול הבדיקה של מוסך מומחה, זה הרבה יותר קשה?

מיכאל ביטון: יותר קל?

מיכאל ביטון: היקף הפעולות זהה?

לנה גרשקוביץ: זה כמעט אותו הדבר.

לנה גרשקוביץ: צריך להבין שאנחנו מבקשים כאן עוד כוח אדם ואנחנו מבקשים כאן עוד כל מיני דרישות שהמפקחים שלנו ומי שנותן את הרישיון צריך לבדוק אותן.

מיכאל ביטון: רונן, אתה רוצה להיתקע על זה או להתקדם?

רונן לוי: אם אני הייתי במקום הרגולטור, הייתי נותן תמריץ.

מיכאל ביטון: זה לא כסף גדול.

מיכאל ביטון: בינתיים אין לכם הרבה מומחים.

רונן לוי: השקענו בזה אלפי שעות, גם אנחנו באיגוד.

רונן לוי: בסוף זה יצא לחינם.

מיכאל ביטון: אנחנו רוצים שיהיה כאן חצי מחיר כדי לעודד מומחים.

מיכאל ביטון: אפשר לעשות את זה?

חוה ראובני: אני רוצה לומר שהמעבר משלושה רישיונות לאוטו-טק כבר חוסך באגרות 340 שקלים.

מיכאל ביטון: שאותם הוא משלם כמומחה.

חוה ראובני: מי שיבחר כמומחה, ישלם.

מיכאל ביטון: אנחנו הרי רוצים מומחים.

חוה ראובני: אני לא יודעת אם אני יכולה להסכים לזה.

חוה ראובני: אלה תקנות בהסכמת שר האוצר לגבי האגרות.

לנה גרשקוביץ: אני לא חושבת שמה שימנע ממוסך להיות מוסך מומחה, אלה ה-300 שקלים.

אינגריד הר אבן: אלה מאות אלפי שקלים, אם לא מיליונים, שעולה להקים מוסך.

אינגריד הר אבן: גם הארנונה יאמרו לא ה-1,000 שקלים שלנו ימנעו אבל רשימת הדרישות היא פשוט מאוד ארוכה וכל דרישה, יש אגרה בצדה.

מיכאל ביטון: מה אתה אומר?

רונן לוי: זה 300 ומשהו שקלים לשש שנים.

רונן לוי: נכון שזה לא סוף העולם.

רונן לוי: מצד שני, אני חושב שאני באופן אישי והחבורה שלנו השקענו יחד עם משרד התחבורה אלפי שעות.

רונן לוי: לא מאות שעות אלא אלפי שעות.

רונן לוי: אני חושב שאנחנו צריכים למצוא דרכים לעודד אנשים להתקדם, לתמרץ אותם ולא כל הזמן להשית עליהם עוד עלויות ועוד עלויות.

מיכאל ביטון: מה עשינו עם הדיון הקודם על הערעור?

מיכאל ביטון: מה נהוג עד היום לגבי המערערים?

חוה ראובני: מה שהצלחתי לברר זה שמה שנאמר כאן על זה שגובים מחצית, זה בא מעולם הבחינות של השמאים, שם בצו יש מחצית האגרה.

חוה ראובני: זה מה שהצלחתי לברר.

מיכאל ביטון: אז מה קורה?

מיכאל ביטון: זה ודאי?

מיכאל ביטון: זאת תורה שבעל פה?

חוה ראובני: עדיין בודקים.

חוה ראובני: אמרו לי שגובים חצי ואמרתי שלא יכול להיות כי אין סמכות.

חוה ראובני: אמרו לי שבעצם אלה שמאים והם יבדקו עוד פעם.

מיכאל ביטון: למה לדיון כזה אתם לא מביאים גם אנשי מקצוע?

מיכאל ביטון: הם הרי צריכים לגבות את החקיקה שלכם.

לנה גרשקוביץ: ניסו להעלות ב-זום ולא הצליחו.

מיכאל ביטון: זה לא טוב.

חוה ראובני: לא תמיד אנחנו מקבלים את הקישור של ה-זום.

מיכאל ביטון: אתם רוצים לקדם תקנות ואתם לא מביאים אנשי מקצוע.

מיכאל ביטון: אנחנו לא מתדיינים כאן רק עם היועצים המשפטיים.

מירב תורג'מן: אולי נשמע את עמדת משרד האוצר לגבי האגרות?

מיכאל ביטון: לא.

מיכאל ביטון: כבר קיבלתי את ההצעה הזאת ממנהלת הוועדה.

לנה גרשקוביץ: האגרה היום היא 235 שקלים.

לנה גרשקוביץ: זה מה שכתוב בצו.

לנה גרשקוביץ: אצלנו בחוק היא 137 שקלים.

לנה גרשקוביץ: גובה האגרות ירד.

לנה גרשקוביץ: שוב, כמו שחוה ציינה, כל הנושא הזה של הערעור זה משהו שמחייב אותנו לבדוק את הבחינה מחדש.

לנה גרשקוביץ: האגרות חושבו בהתאם לתשומות שאנחנו משקיעים בכל הפעולות האלה.

מיכאל ביטון: לא הבנתי לגבי הערעור.

מיכאל ביטון: אני מחכה לתשובה.

חוה ראובני: אם צריכים לבדוק פעמיים, האגרה הראשונית צריכה להעלות בלי קשר למה שיש היום.

מיכאל ביטון: איפה התשובה?

לנה גרשקוביץ: גם מוסך מומחה לא קיים היום.

מיכאל ביטון: זה לא נהוג היום.

מיכאל ביטון: האם התנאים השתנו?

מיכאל ביטון: אני עזבתי את הנושא של המומחה.

מיכאל ביטון: אני חוזר לערעור.

לנה גרשקוביץ: אני אומרת שגם אם הערעור לא קיים היום, זה לא משנה כי האגרות שלנו חושבו מחדש על ידי כל ההשקעה שהמשרד משקיע כדי גם לתת את הרישיון וגם לבדוק את הבחינות האלה.

לנה גרשקוביץ: ראינו שהורדנו את גובה האגרה של המבחן העיוני מ-235 שקלים ל-137 שקלים כי זה בעצם היה לפי התחשיב החדש וגם ראינו שהתשומות שמושקעות בבדיקות של הבחינות האלה בערעורים זה משהו שאנחנו כן צריכים קבוע לזה אגרה.

לנה גרשקוביץ: לכן דיברנו על מחצית הסכום.

מיכאל ביטון: את לא יודעת מה היה המצב הקודם.

חוה ראובני: אני עדיין מנסה לברר.

חוה ראובני: לא חזרו אלי עם תשובה.

מיכאל ביטון: מה עוד נשאר פתוח?

רונן לוי: יש לנו את התוספות.

מירב תורג'מן: לא צריך להקריא את התוספות.

רונן לוי: אם כך, יש לי הערה.

רונן לוי: בתוספת הראשונה, תקנה 5(ג), פריט (1), כתוב "צורת שלט של מוסך מומחה לעניין רכב שמשקלו הכולל המותר עולה על 3,500 ק"ג תהיה לפי הדוגמה שלהלן".

רונן לוי: הבעיה שלנו היא - כל הזמן אנחנו חוזרים על זה - של ה-3.5 טון כי היצרנים משווקים מכוניות למוסכים פרטיים ומסחריות קלות מעל 3.5 טון.

רונן לוי: גם החשמליות החדשות או החשמליות החדשות שעכשיו הן כאן בניסוי שבמקרה אני מטפל בהן.

רונן לוי: הניסוי של המוניות האוטונומיות.

רונן לוי: בשעה 14:00 אנחנו מתחילים כאן את הדיון על המכוניות האוטונומיות.

רונן לוי: משקל המכונית הוא 4 טון והן במוסכים פרטיים.

רונן לוי: אם עכשיו אנחנו מגבילים ל-3.5 טון, כל המכוניות האלה מוגבלות ל-3.5 טון במוסכים פרטיים ומוגדרות על ידי יצרני הרכב לטיפול במוסכים פרטיים, אנחנו צריכים לטפל בהן במוסכי משאיות.

מיכאל ביטון: מה צריך להיות כתוב?

רונן לוי: המינימום הוא 4.5 טון או 5 טון.

מיכאל ביטון: מה אתם אומרים?

לנה גרשקוביץ: אנחנו היום עובדים לפי ההגדרות שיש באירופה וגם בחוק.

לנה גרשקוביץ: רכב פרטי מסחרי.

מיכאל ביטון: אבל הוא מראה לך דוגמאות.

רונן לוי: גם הרכב הצבאי.

רונן לוי: המשוריינים.

רונן לוי: הם מטופלים במוסכים פרטיים.

לנה גרשקוביץ: זה לא כאן.

לנה גרשקוביץ: זה לא בתקנות האלה.

מיכאל ביטון: איך את יוצרת מצב של אנומליה, שהשטח פועל בניגוד לחוק בגלל ששמו את המשקל הלא נכון?

רונן לוי: גם היצרנים פועלים כך.

מיכאל ביטון: הרכבים החשמליים יהיו כבדים יותר.

לנה גרשקוביץ: ברגע שזה יקרה, נעדכן את התקנות בהתאם.

מיכאל ביטון: הם כבר בשוק.

רונן לוי: זה כבר קורה.

רונן לוי: אמרתי לך.

רונן לוי: ה-ניאו הוא כבר 4 טון.

מיכאל ביטון: מה נעשה?

מיכאל ביטון: נוציא אותו ממוסכים רגילים?

לנה גרשקוביץ: כמו שרונן אמר, קבענו שנדבר על ההערות שיש להם לצורך סט התקנות השני.

מיכאל ביטון: אבל בפרוטוקול.

מיכאל ביטון: את התוספות אנחנו לא מקריאים אבל אתם תשנו בהתאם להערה הזאת?

לנה גרשקוביץ: לא, אנחנו נבחן את ההערות שלהם.

מיכאל ביטון: ואם יהיו בהן היגיון, אתם תתקנו?

לנה גרשקוביץ: אם יהיה צורך, אנחנו נעדכן את זה.

לנה גרשקוביץ: בוודאי.

מיכאל ביטון: ותעדכנו את הוועדה.

מיכאל ביטון: הסיכום הוא שעל התוספות אתם יושבים ובמידה ומצאתם לנכון לשנות אותן בניגוד למה שהוצג לוועדה – אתם תעדכנו את הוועדה.

מירב תורג'מן: הוא לא יכול לתקן את התוספת.

מירב תורג'מן: גם זה באישור הוועדה.

רונן לוי: או שתעשו רכב פרטי מסחרי קל ותעזבו את המשקל.

רונן לוי: גם זאת אופציה.

רונן לוי: כמו שבאירופה כתוב קומרשל, פרייבט אנד לייט קומרשל.

חוה ראובני: אנחנו מדברים על השלט?

רונן לוי: לא, זה לא רק השלט.

חוה ראובני: מדובר כאן רק על השלט.

לנה גרשקוביץ: נוריד את השלט הנפרד של רכב כבד וזהו.

לנה גרשקוביץ: לכל המוסכים המומחים יהיה אותו שלט.

רונן לוי: בלי המשקל.

לנה גרשקוביץ: בלי המשקל.

לנה גרשקוביץ: "צורת שלט של מוסך מומחה יהיה".

רונן לוי: את עניין המשקל נפתור בתקנות רישוי מוסכים.

מירב תורג'מן: פסקה (1) תהיה: "צורת שלט של מוסך מומחה יהיה".

חוה ראובני: פשוט נוריד את פסקה (1) ואז נישאר עם פסקה (2): "צורת שלט של מוסך מומחה תהיה לפי הדוגמה שלהלן".

חוה ראובני: שלט אחד ויחיד.

מירב תורג'מן: את פסקה (1) אתם מבקשים למחוק.

מירב תורג'מן: פסקה (2), לא צריך למספר אותה.

חוה ראובני: כן.

חוה ראובני: "צורת שלט של מוסך מומחה תהיה לפי הדוגמה שלהלן" ותבוא הדוגמה השנייה.

חוה ראובני: ה-3.5 טון, זה של סט התקנות השני.

מיכאל ביטון: יש תשובה לעניין הערעור?

לנה גרשקוביץ: אין היום ערעור אבל כמו שאמרתי, אנחנו חישבנו את כל האגרות מחדש בגלל שגם הסכומים שונים.

לנה גרשקוביץ: לא לקחנו את גובה האגרות כפי שהוא.

לנה גרשקוביץ: אני חייבת לומר שכל תיקון באגרות, אנחנו נצטרך לחזור עוד פעם להיוועצות כי הן בהסכמת שר האוצר.

מיכאל ביטון: אתם לא חושבים שאפשר להוזיל את גובה האגרה על הערעור.

מיכאל ביטון: אנחנו מצביעים על הסעיפים, מסעיף 6 עד סעיף 11.

מירב תורג'מן: אני רק אומר לפרוטוקול את התיקונים.

אילת פלדמן: אני רוצה להעיר לגבי השלט שסעיף 130(ב) לחוק רישוי מדבר על כך שהשר, באישור הוועדה, יקבע את הגודל המזערי של השלט, שזה באמת מה שאנחנו עושים עכשיו, ואני מדלגת קצת וההמשך אומר: "הוא רשאי לקבוע בדרך האמורה הוראות נוספות לעניין כאמור ובעניין זה פרטים נוספים שייכללו בו".

אילת פלדמן: לגבי המשקלים מעל או מתחת, אנחנו נצטרך לבחון בסט השני של התקנות האם אפשר לעשות את זה בלי אישור ועדה או לא.

חוה ראובני: אנחנו כאן מסדירים רק איך נראה השלט.

חוה ראובני: זה מה שחייב אישור הוועדה.

חוה ראובני: החלטנו שהפרט, רכב כבד, כן או לא, לא צריך להופיע בשלט.

מיכאל ביטון: בסדר גמור.

מירב תורג'מן: אם כך, בתקנה 6 אתם מבקשים להוריד את סעיף קטן (ג).

מירב תורג'מן: בתקנה 8, פסקה (1), "לא יבצע פעולה ברכב שאיננה לפי שיקול דעתו המקצועי בלבד".

מירב תורג'מן: ואז הסיפה ממשיכה ואומרת: "לא יורה ולא יאשר לעובד המוסך".

מירב תורג'מן: בתקנה 10, כמו שאמרנו אלה 90 ימים מיום הפרסום.

מירב תורג'מן: בתוספת הראשונה, פסקה (1) תימחק לרבות הדוגמה של השלט שמצוין כאן בתקנות, ופסקה (2), יבוטל המספור שלה ויהיה כתוב: "צורת שלט של מוסך מומחה תהיה לפי הדוגמה שלהלן".

מיכאל ביטון: אנחנו מצביעים על סעיפים 6, 7, 8, 9, 10 ועל התוספות כפי שתוקנו בוועדה.

מיכאל ביטון: מי בעד?

מיכאל ביטון: מי נגד?

מיכאל ביטון: מי נמנע?

מיכאל ביטון: אושר

מיכאל ביטון: סעיפים 6 עד 10 והתוספות אושרו פה אחד.

מיכאל ביטון: אין מתנגדים ואין נמנעים.

מיכאל ביטון: התקנה נכנסת לתוקף.

מיכאל ביטון: אנחנו מצפים ממשרד התחבורה להביא את התקנות שמתעכבות זמן רב מדי כפי שסיכמנו ולהאיץ את הפעולות לפי הסעיפים שכבר נדונו בוועדה בעבר ולהשלים את כל התקנות הנדרשות שנובעות מהחוק הזה.

מיכאל ביטון: אני נועל את הישיבה.

מיכאל ביטון: תודה רבה.